Diari Oficial de la Generalitat Valenciana


Sumari del DOGV 3214, del 31-03-1998 (1998/2448)

ORDRE de 6 de març de 1998, de la Conselleria de Benestar Social, per la qual es regula la convocatòria de concessió de subvencions destinades a ens locals que directament organitzen competicions municipals dins dels Jocs Esportius de la Comunitat Valenciana durant l’any 1998.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2448


Data del document
:   06-03-1998

Organisme emissor
:   Conselleria de Benestar Social

Tipus de document
:   Ordre

ORDRE de 6 de març de 1998, de la Conselleria de Benestar Social, per la qual es regula la convocatòria de concessió de subvencions destinades a ens locals que directament organitzen competicions municipals dins dels Jocs Esportius de la Comunitat Valenciana durant l'any 1998. [1998/2448]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Així doncs i conformement amb la Llei 1/1993, de la Generalitat Valenciana, de 20 de desembre, de l'Esport de la Comunitat Valenciana, incumbeix a aquesta, a través de la Conselleria de Benestar Social, l'ordenació, programació i planificació de l'activitat esportiva en la nostra Comunitat, mitjançant el foment i la promoció de la pràctiva esportiva en els municipis.
  
La Generalitat Valenciana pretén fomentar la difusió i pràctica de l'esport en la nostra Comunitat i fonamentalment promocionar l'esport que, a nivell municipal, desenvolupen els ajuntaments, fundacions o patronats esportius municipals que per delegació el tinguen assumit.
  
Per això i d'acord amb l'establert en la clàusula setena de l'Ordre de la Conselleria de Benestar Social de 3 de juliol de 1997, per la qual es convoquen els XVI Jocs Espoprtius de la Comunitat Valenciana, l'article 35 de la Llei 5/1983, de 30 de desembre, de Govern Valencià i el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern de la Generalitat Valenciana,
  
ORDENE
  
Primer
  
Convocar la concessió de subvencions destinades a ens locals de la Comunitat Valenciana que la sol·liciten dins del termini i en la forma escaient, per a l'organització de la competició municipal dins dels XVI Jocs Esportius de la Comunitat Valenciana per a l'activitat que es desenvolupe durant l'any 1998, per un import global màxim de vint-i-quatre milions cinc-centes vint-i-quatre mil tres-centes trenta-cinc pessetes (34.128.257 PTA.) amb càrrec a la línia 401/000/98 i l'aplicació pressupostària 36.00.440.86.7, codi comptable 106 dels Pressupsotos de la Generalitat Valenciana per al 1998.
  
Segon
  
Aprovar les bases per les quals es regirà aquesta convocatòria i que figuren com a annexos a aquesta ordre.
  
Disposicions finals
  
Primera
  
Per a l'adequat desenvolupament i execució del que disposa aquesta ordre, es faculta el director general de l'Esport per dictar les resolucions necessàries per a la seua aplicació.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Tercera
  
Contra aquesta ordre, que exhaureix la via administrativa, es podrà interposar un recurs contenciós administratiu en el termini de dos mesos, i es computarà a partir de l'endemà de la seua publicació, davant la Sala Contenciosa Administrativaa del Tribunal Superior de Justícia de la Comunitat Valenciana. La interposició de l'esmentat recurs requerirà una comunicació prèvia a la Conselleria de Benestar Social.
  
Tot això d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de març de 1998
  
La consellera de Benestar Social
  
MARCELA MIRÓ PÉREZ
  
ANNEX I
  
Bases per les quals es regula la convocatòria de subvencions destinades a ens locals que directament organitzen una competició municipal dins dels Jocs Esportius de la Comunitat Valenciana durant l'any 1998.
  
Primera. Beneficiaris
  
Podran sol·licitar aquestes subvencions els ens locals de la Comunitat Valenciana següents: ajuntaments, organismes autònoms municipals i mancomunitats de municipis amb competència en matèria d'esports, que organitzen una competició municipal, sempre que tinguen un mínim de quatre equips per categoria i modalitat i que els equips pertanguen a tres o més entitats jurídiques diferents.
  
Segona. Objecte i aplicació de les subvencions
  
Les subvencions objecte d'aquesta convocatòria tindran com a finalitat donar suport a l'organització i realització, per part dels ens locals de la Comunitat Valenciana, de les competicions municipals dels XVI Jocs Esportius de la Comunitat Valenciana a què es refereix l'Ordre de 3 de juliol de 1997, de la seua convocatòria (DOGV núm. 3.052, de 7 d'agost de 1997), i s'aplicaran al finançament de les despeses derivades de l'activitat durant l'any 1998.
  
Tercera. Import global màxim de les subvencions i línia de subvenció que les finança
  
L'import global màxim de les subvencions serà de vint-i-quatre milions cinc-centes vint-i-quatre mil tres-centes trenta-cinc pessetes (20.347.216 PTA.), amb càrrec a la línia 401/000/98 de la aplicació pressupostària 83.47.617.22.0 corresponent dels Pressupostos de la Generalitat Valenciana per al 1998.
  
En cas que l'import global màxim de les ajudes s'incremente, com a conseqüència de l'elevació de la consignació pressupostària existent, no se n'obrirà un nou termini de presentació d'instàncies.
  
Una vegada adjudicades les ajudes i exhaurits els fons, es farà pública aquesta circumstància.
  
Quarta. Sol·licituds i documentació
  
Les sol·licituds es realitzaran mitjançant una instància dirigida al director general de l'Esport de la Conselleria de Benestar Social, segons el model que figura com a annex II d'aquesta ordre.
  
4.1. La instància serà acompanyada de la següent informació i documentació:
  
A) Descripció del projecte per realitzar o realitzat, en el qual s'inclourà:
  
a.1) Nombre d'esportistes inscrits en els XVI Jocs.
  
a.2) Nombre d'esportistes inscrits que participan en la competició objecte de sol·licitud de subvenció.
  
a.3) Nombre d'equips participants en la competició objecte de sol·licitud, categoria i sexe, i que estiguen d'acord amb l'ordre de convocatòria dels jocs.
  
a.4) Nombre de jornades previstes o realitzades en cada esport i el nombre de partits que es disputaran o que hauran estat disputats en cada jornada, tot això per categories i esports.
  
a.5) Nombre dels ens locals que participen en la competició objecte de sol·licitud de subvenció, amb indicació dels esports, de les categories en què participa cada un d'ells.
  
B) Pressupost de l'activitat.
  
b.1) Pressupost global de l'ajuntament, organisme autònom municipal o mancomunitat de municipis per a l'exercici de 1998, destinat a activitats esportives.
  
b.2) Pressupost d'ingressos i despeses per a l'organització de la competició objecte de sol·licitud de subvenció, en el qual figurarà la relació de totes les ajudes o subvencions sol·licitades i/o concedides per qualssevol de les administracions o ens públics i privats a fi de finançar l'activitat.
  
C) Certificat de l'acord de l'òrgan corresponent en el qual s'inclouran els següents punts:
  
c.1) Facultar l'alcalde-president del municipi o l'òrgan que detente la representació de l'organisme autònom municipal o de la mancomunitat de municipis, per sol·licitar la quantitat que desitja que li siga subvencionada, així com per subscriure tots els documents que es pogueren derivar de la seua execució.
  
c.2) Compromís de l'entitat local de finançament de la part del pressupost no subvencionat i necessari per al desenvolupament de l'activitat.
  
D) Altres aspectes susceptibles de valoració:
  
d.1) Informe sobre altres aspectes que puguen ser susceptibles de valoració per la comissió avaluadora (dispersió geogràfica, manca d'instal·lacions pròpies, dificultat organitzativa, etc.).
  
4.2. A més de la informació i documentació assenyalada en el punt 4.1, la Direcció General de l'Esport podrà demanar qualsevol altra que considere necessària per al millor coneixement i comprensió dels programes subvencionats.
  
4.3. Les sol·licituds es presentaran en el Registre General de la Conselleria de Benestar Social, siti al passeig de l'Albereda 16 de València, en les direccions territorials de Benestar Social d'Alacant, Castelló o València, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.4. El termini de presentació d'instàncies serà de vint dies naturals comptadors a partir de l'endemà de la publicació d'aquesta ordre al DOGV.
  
4.5. L'admissió a tràmit d'una sol·licitud de subvencions o ajudes no genera cap compromís de concessió d'aquella.
  
4.6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
Cinquena. Valoració de les sol·licituds i resolució del procediment
  
5.1. Per a l'estudi i valoració de les sol·licituds presentades es constituirà una comissió avaluadora integrada per 5 membres designats pel director general de l'Esport i en la qual hi haurà un representant de cada una de les tres direccions territorials de la Conselleria de Benestar Social.
  
5.2. La valoració de les sol·licituds s'efectuarà atenent la documentació que acompanye aquestes i que està especificada en la clàusula quarta i en l'informe que preceptivament haurà d'emetre la direcció territorial corresponent, bé d'ofici, quan li serà presentada la corresponent sol·licitud o bé a requeriment de la Direcció General de l'Esport, si la sol·licitud no es presenta a través de la direcció territorial.
  
5.3. La comissió d'avaluació baremarà les sol·licituds presentades sobre un total de 100 punts en funció dels següents criteris:
  
1. Per nombre d'esportistes inscrits que participen en la competició objecte de sol·licitud de subvenció. Fins a 30 punts com a màxim.
  
2. Per nombre d'equips participants inscrits que participen en la competició objecte de sol·licitud de subvenció. Fins a 30 punts com a màxim.
  
3. S'estableix una quantitat fixa de 20 punts per als ens locals organitzadors de fases municipals i ens locals organitzadors de fases intermunicipals.
  
4. Altres criteris rellevants que puguen ser tinguts en compte en relació amb les característiques pròpies de la competició: pressupost destinat a l'activitat per l'entitat organitzadora, dispersió geogràfica dels nuclis de població del municipi, etc. Fins a 20 punts com a màxim.
  
El barem de punts per als criteris 1 i 2 serà determinat a partirs del valors extrems del conjunt de les sol·licituds presentades.
  
Finalitzada la baremació, el valor econòmic de cada punt serà establert proporcionalment a l'import global destinat a la subvenció.
  
5.4. Una vegada formalitzats els actes d'instrucció corresponents, la comissió avaluadora elevarà la proposta de resolució de concessió o de desestimació al director general de l'Esport, el qual resoldrà per delegació de la consellera de Benestar Social.
  
5.5. L'import de la subvenció no podrà ser, en cap cas, superior a 2.500.000 PTA., ni inferior a 100.000 PTA; si es produira cap romanent, aquest es prorratejarà entre els adjudicataris proporcionalment als punts obtinguts en la baremació.
  
5.6. La resolució de concessió indicarà la subvenció concedida i les obligacions dels ens locals quant al percentatge de finançament no atés amb la subvenció.
  
5.7. La Direcció General de l'Esport notificarà als interessats la resolució de concessió o de desestimació de les sol·licituds presentades, a través de les direccions territorials de la Conselleria de Benestar Social.
  
Sisena. Obligacions dels beneficiaris
  
6.1. Mantenir-se en la situació que legitima la seua concessió.
  
6.2. Acreditar el compliment dels requisits i condicions que determinen la concessió o el gaudi de l'ajuda.
  
6.3. El sotmetement a les actuacions de control financer que corresponen a la Intervenció General en relació amb les subvencions i ajudes concedides.
  
6.4. Comunicar a la Conselleria de Benestar Social l'obtenció de subvencions o d'ajudes amb la mateixa finalitat procedents de qualssevol altres administracions o ens públics o privats.
  
6.5. Fer constar expressament en tota la informació o documentació, la col·laboració de la Generalitat Valenciana, Conselleria de Benestar Social, a partir del moment en el qual el perceptor tindrà constància que la seua activitat ha estat subvencionada.
  
6.6. La realització per a la qual va ser concedida la subvenció, que serà d'exclusiva responsabilitat de l'entitat. També seran al seu càrrec els mitjans humans i materials que calguen per al seu compliment, fins i tot el de les obligacions fiscals i de la Seguretat Social que es deriven d'aquests.
  
6.7. Les entitats beneficiàries queden obligades a notificar a la Direcció General de l'Esport qualsevol proposta de canvi o modificació dels pressupostos presentats, en el moment en què es produesca.
  
Setena. Modificació de la resolució de concessió
  
7.1. L'import de la subvenció concedida en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que desenvoluparà el beneficiari.
  
7.2. Tota alteració en les condicions tingudes en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions o entitats públiques o privades, podran produir la modificació de la resolució de la concessió.
  
Vuitena. Procediment de pagament i termini de justificació
  
8.1. El lliurament de les subvencions es produirà d'una sola vegada, després de la justificació de la despesa total corresponent a l'activitat realitzada, en els termes de la resolució de convocatòria.
  
8.2. El termini de presentació de les justificacions requerides conclourà el 30 de setembre de 1998.
  
8.3. Els justificants es presentaran en les direccions territorials de la Conselleria de Benestar Social en el termini determinat en l'apartat anterior, per a la seua verificació i tramitació.
  
Novena. Justificació de la subvenció
  
Per a la percepció de la subvenció, les entitats beneficiàries hauran de presentar una certificació expedida per l'interventor/a o secretari/a de l'ens públic, amb el vist-i-plau del seu president/a o de l'òrgan que detente la representació de l'ens local, en la qual es recollirà el resum de la despesa i el compte justificatiu corresponent a la subvenció concedida, segons el model que figura com a annex II, en el qual es detallarà:
  
- L'import de la despesa contreta per l'activitat, amb separació de l'aportació, de l'entitat, o entitats en la competició municipal, i de la subvenció que aportarà la Conselleria de Benestar Social.
  
- Els perceptors, amb especificacions del concepte i import pertinent de cada creditor.
  
9.2. La justificació s'ha de fer pel total de despeses aplicades a la finalitat objecte de la subvenció.
  
9.3. Així mateix, es presentarà una memòria de l'activitat que recollirà la informació sobre el seu desenvolupament i una conclusió on s'inclouran els següents aspectes:
  
- Informe de l'activitat en l'aspecte tècnic.
  
- Valoració d'aquesta pel que fa a resultats obtinguts en la promoció esportiva i la seua influència en la població.
  
Deu. Reintegrament de els subvencions
  
Escaurà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
- Obtenir la subvenció sense reunir les condicions requerides per a això.
  
- Incompliment de la finalitat per a la qual la subvenció va ser concedida.
  
- Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit regulat en la base 7.1, quan la subvenció principal siga de la Generalitat Valenciana, escaurà el reintegrament de l'excés obtingut sobre el cost de l'activitat realitzada.
  
Onze
  
En tot allò no previst en aquesta ordre, els beneficiaris se sotmetran a l'establert en la Llei d'Hisenda Pública de la Generalitat Valenciana i en la Llei de Pressupostos de la Generalitat Valenciana per a l'exercici de què es tracte.
  
f) MODIFICACIONS PRESSUPOSTÀRIES
  
Conselleria d'Economia,
  
Hisenda i Administració Pública